Hüpotensioon

Hüpotensioon ehk hüpotoonia on madal vererõhk. Madalaks peetakse süstoolset vererõhku alla 90 mm Hg ja diastoolset vererõhku alla 60 mm Hg. Laste puhul on alampiir erinev.

Normaalset kõrgem vererõhk on hüpertensioon.

Madal vererõhk on pigem füsioloogiline seisund ja mitte haigus. Väga madal vererõhk võib jätta aju ja teised organid hapniku ja muude toitainete puudusesse, mis viib šokini. Madala vererõhu tavalisemad näitajad on pearinglus, nõrkus, minestamine.

Madalat vererõhku võivad põhjustada liigne treenimine, palavus, hormonaalsed muutused, aneemia jne, samuti mõned ravimid.

Vereringeelundite haigused
Vererõhk